इस्लामाबाद. पाकिस्तान की जेल में बंद भारतीय नागरिक कुलभूषण जाधव पर नए आरोपों में केस दर्ज करने की तैयारी है। पाकिस्तान सरकार ने कहा है कि जाधव पर आतंकवाद फैलाने और देश में तबाही मचाने की साजिश के आरोपों में केस चलाए जाएंगे। बता दें कि जाधव इंडियन नेवी के एक रिटायर्ड अफसर हैं। पाक का दावा है कि जाधव को मार्च 2016 में बलूचिस्तान से अरेस्ट किया गया था। पाक मिलिट्री कोर्ट ने उन्हें अशांति फैलाने और जासूसी करने के आरोप में फांसी की सजा सुनाई है। हालांकि, इंटरनेशनल कोर्ट ऑफ जस्टिस ने सजा के अमल पर रोक लगा रखी है।